Ezocingo.—Ekutwaseni kwayo lenyanga kwavakala udaba lupuma e Kokstad ; okokuba inqwelo ezintatu zetoro zatintelwa ngama Mpondo, abize iponti ngaleyo inqwelo egameni lika Mqikela.

U Komani.—Siqonda kumapepa avela ngelicala lase Batenjini ukuba kumandla wakwa Komani ilanga lisabalele kwangokoko. Ubunzitna abuviwa ngamafama odwa, kodwa buviwa nangaba sezidolopini kuba amanzi ayapela.

Indlela zomqomboti.—Pesheya kwe Nciba ngase Toleni siva ukuba kusand’ ukubako idabi lentonga. Isizeka bani, kute bekuselwa utywala mzini utile, ati kuba amadoda ayeselengqabavu, enye yaqala ngokutuka enye, ekuteke akubambana yaselisahlulelana. Kwelodabi kufe amadoda amabini, amahlanu angxwelerwe ngokoyikekayo.

Amaci endlala maninzi kakulu. Imantyi yase Barkly West iti nyakenye igqira lakona laya kubona umntu ofayo kwilali etile yabantsundu. Lifike indlala iyile bati iyanuka, lati ibashe lalo lakwenza ubulongo bapangelelana ngabo abantwana nabafazi, bakangela ukuba kobu bulongo kungebi kuko zinkozo zombona sinina abangake bancedakale zizo! Xa bekunjalo nyakenye asazi ukuba kuya kuba yintonina nonyaka.

INCWADI ZABA BALELI.

IYEZA LOBUNXILA BASE BAYI.

Mhleli wendaba zamanene akowetu adume kakulu kanye. Nditi kuwe kaundipe isituba ndifuna ukuba ndibekise kumfo wase Bayi, ondinqwenelela ukuba ngumtoliki kumanxila ase Bayi. Nditi kuwe linetamsanqa iliso lako elibone intsizi. Yenjenje ke wena ndikuxelele, nantsi itoliki elungileyo, yiya ku Yesu ndimtemba ngapezu koluntu lonke ukuba lento ikukatazayo uya kuyicita ayimnqabele Yena. Nditi kuwe inye into iliso lako eliya kuyikokela, uti wakubona intsizi ungxamele ezikalini umshiye oka Tixo unyana. Nditi kuwe faka i Palamente engxoweni yako, memela i remente zika Tixo ku Tixo emitandazweni. Kwakuya kuti ukuza komoya ka Tixo ungazazi nokuba zaya pina ifatyi zotywala. Kuba ke u Yesu ndimtembile kakulu ukuba uyakolwa nguye angakuguqula kusezimbizeni kuxake umpeki, bucitwe. Nditi kuwe memelela ku Tixo ngomtandazo wosizi wona woviwa kamsinyane. Kodwa uza kade akapenduli kamsinyane. Mandime. Ndim,

Patuleni Kakaza.

Gaga, August 17, 1884.

UKUHAMBISEKA KWELIZWI LIKA TIXO.

Nkosi Mhleli,—Kaundincede nkosi ukundifakele lemigcana yam em’balwa kwelopepa lamanene namanenekazi, kuko into endinyanze. layo ukuba ndinga ndingayivisa onke amanene namanenekazi akowetu ohlanga oluntsundu nokuba lolumblope, ngenkumbulo efakwe ngu Tixo entliziyweni yemantyi yetu u C. J. Levey, Esq., imantyi yase Batenjini yokupakamisa ublanga oluntsundu, ngokwakela abafundisi indlu yenkonzo kwisitili esibizwa ngokuba yi Ndwana’s Basin. Ndi­nga ke bonke abalesi beli pepa bangayiva into eyenziwe yimantyi yetu inyameko nobubele esenzela bona ngokunga ilizwi lo Mdali wetu linganda elublangeni oluntsundu. Ngomhla we 26 August 1884 kwabako intlanganiso yokubekwa kwelitye legumbi Endawana elabekwa ngu Mrs. Wilson, kuko namanene ekutiwa ngo nocanda, no Rev. J. Mahonga owawuxasa lomsebenzi ngokwenza umtandazo omnandi kunene. Imantyi leyo yacela ukuba abantwana bezikolo sase Seplan nesase Bumbana bacule, bacula ke kunene. Noko imini leyo yayinomoya omkulu kunene wati umsebenzi ngewumnandi woniwa ngumoya lowo. Bada ke bona onocanda batembisa ukuba lendlu bakuyitumela lento kutiwa ngesi Ngesi yi ‘ bell,’ ekutiwa ngokwakowetu yintsimbi. Ukutsho ke nditi imantyi yetu inga ingedinwa kukwenza ubulungisa obunje pakati kohlanga. Ndiyabubulela kakulu ububele obenziwe ngu Mr. Levey. Pambili m’fo ka Levey wanga u Tixo angakupa amandla amakulu ngakumbi ukuba zonke ezi zinto uzikangele ngeliso elinenceba elingasokuze lidinwe ukuzamela izinto ezilungileyo ngecala lakwa Tixo nangecala lasemhlabeni, ube kanti akusakuzenzela ezizinto ukunga unganconywa ngumblaba wodwa kodwa unganconywa ngamazulu, njengokuba nelizwi lika Tixo lisiti, “ Ningaziqwebeli indyebo emhlabeni apo amasela agqoboza ebe, masiziqwebele indyebo yase zulwini apo amasela angenakuba kona.” Pambili mantyi yetu. Yo ndandabela uxolo manene akowetu ndigqitisile. Ndingowako wenene,

R. Madliwa.

Blackfountain School, 26 August, 1884.

IMIMANGALISO KWAKONA.

Nkosi yam Mhleli wezamanene indaba, andingi ndinga’mpendula ozifihlileyo igama lake. Ndiyakucela ke ukuba ungalibeki igama lam xa umntu oteta nam azifihlayo. Andimazi u Lilazingasulwa ukuba yena uyise omzalayo ngubanina; kuba ke ukutsho kwam ndibangwa kuba nam ndingu Lilazingasulwa, wonke ke umntu ontsundu ungu Lilazingasulwa ngenxa yembandezelo abanayo. U Patuleni Kakaza wenjenje ke kuwe xa wena uti livila, unqena ukusebenza nge palamente—kangela kuma Sirayeli ukupuma kwawo e Jibita, ayeko amadoda ase Jibita awaye misa imiteto kuma Sirayeli ehlungisa intliziyo, abatanga kuba bengabakonzi bakangela amandla abemi bomhlaba, bakangela ku Tixo, bakutshwa ngomtandazo. Kwati ukuza komoya ka Tixo pezu kwabo watsho wavula indlela kulwandle olubomvu bawela bamdumisa u Tixo ngamaculo nangemitandazo. Nditi ke kuwe kangela olo Iwandle luvela ngapina lusiya ngapina, kanti ke lento siteta ngayo yona inesiqalo nesipelo ayingangalo ulwandle. Tandazani, anditsho ukuti anitandazi kodwa ke nisacela kakubi. Mandime apo,

Patuleni Kakaza.

Gaga, September 4, 1884.

AMAPEPA AMATSHA ENDABA.

Nkosi elungileyo.—Ndiyakucela ukuba uke undifakele lamazwana ambalwa kwelopepa lendaba zamanene akowetu kumacala ngamacala. Ndifuna ukubuza ngalamapepa kuba ku Mpawana ezidlulileyo ukankanya ukuti u David Thomas ufuna ukukupa elinye kwa Daliwe e Cathcart; ekubeni silinde ipepa eliya kupuma e Qonce nge 24 ka October, esite kanjalo seva ukuba umpati walo woba ngu Mr. Jabavu. Besitakazela kakulu ngokuba tshipu uwalo, ke sifumane sakohlwa kuba u David Thomas uhlaba umkosi welake ipepa apa. Nantsi imbangi yokuba ndibuze, kungokuba andikolwa ukuba abatabati beli pepa baninzi kangokuba bade bahlulwe kundidi ntatu. Besite kwakuvela eli lase Qonce sati heke nantso into ebesikade siyinqwenela ipepa elipuma iveki zonke. Andazi ke ukuba yoba yintonina eli lifunwa e Cathcart lika D. Thomas. Ukutsho ke manene anditsho ukuti kunganina ukuba libeko elo lika David Thomas, kuba ngokufuna lona uti unyusa uhlanga, singazike nokuba uyabona ukuba uhlanga alunakunyuka leli ipepa. Ndiyapela nkosi yam, ndisicaka sako esitobekileyo

John T. Gqiba.

Henderson Reserve, August 26, 1884.

LELIBA.

Mafungwa ngoma tebenqa bakowabo, Bangati, Belu lwase Botwe banyanisile. U Mgushanxa no Sidubulekana Bamiwe lutiniko bezinjoli.

Asimnt’ u Tyalibongo ukuv’ intwezimbi

Kub’ unyatelwe ngu Tshunungwa, Wada wakala wati, me e, e, e, e, e. U Sixupulekana um’bone enanina,

Ukum’bonga ’da pume nofundo.

Lomlamb’ u Daliwe unelishwa, Udla ngokumiwa ngamatyata ndukwana. Undat’ u Notoyi yintakana enelishwa

Kub’ ifumane yavav’ umnquba ngamakanasa, Wayesiti uzondlel’ u Mniniwana Kanti ngu Siq'upulekana itole lesapusela.

Ngqombo yase Gwaba, efak’ izic'eme kwintshatshongo.

Ntaba ka Daliwe yetyabakazi

Gqoloza ngezembe emsetulukeni;

Matetel’ o Dwekesha bazinqungunqungu.

Izinga zakwa Daliwe bezidume ngamatyongwe :

Baxabana ngawo u Sabongo no Magongo Izizananina zakwa Tyalibongo.

Gxib’ olumatanga lwase Katikati

Olutetel’ o Nqunguka bada babokoda.

Isigixi sakulo Fulase, esifanelwe kutshaya ngematshisi. Lom’fan’ u A.B.C. ndingamsoka nangenkomo Eke wandibonga ngezimnandi kangakanana.

Igqira lempukane lipotul’ izandla

Kuba lizakupata izidlanga ko Zabongo.

Elixak’ u Bomali ndilikupile lobule

Ukuba kuko umntu okucela ufele.

X. Y. Z.

IS